**HRVATSKO KATOLIČKO DRUŠTVO PROSVJETNIH DJELATNIKA**

**HKDPD LISTIĆ, kao obično, malo**



God. XXI. Br. 2/VELJAČA 2017.

BOGOUBOJSTVO ZAPAD

*Bogoubojstvo Zapada* nova je knjiga Zorana Vukmana, svojevrsni nastavak njegove poznate knjige “Propast svijeta ili novo doba poganstva”, napisana kao napeta priča o filozofiji i njezinim dometima i zastranjenjima koja su se prelila u stvarnost. Analizirajući filozofske ideje F. Nietschea, A. Camusa, F. M. Dostojevskog, N. Berdjajeva i drugih, pokazuje korijene – metafizičku pobunu – i tragične posljedice bogoubojstva na Zapadu. Daje uvid u prijeđeni put od Nietzscheovog “ubermenscha” do današnjeg „transvestita “, u esejističkom ruhu i s duhovnim uvidima u stvarnost o kojoj današnji čovjek, racionalistički usmjeren, ni ne sluti, čak i kad vidi da rodna ideologija pomoću moćnih mehanizama, institucionalnih i izvaninstitucionalnih, služeći se ucjenjivanjem, nametanjem, ispiranjem mozga i zastrašivanjem vodi svijet u novi totalitarizam. Ispravno i argumentirano zaključuje: „Ideje rađaju djela. To što ih glupani i hulje doslovno primjenjuju ne oslobađa filozofe odgovornosti za vlastitu misao “ (str. 90). Evo nekih Vukmanovih misli iz knjige, koja zaslužuje pozornost svakog obrazovanog čitatelja jer otkriva ono što se sustavno nastoji skriti. Na početku su rečenice o intenciji knjige:„Glavna intencija ove knjige je polemična, kritička analiza jednog sustava vjerovanja i društvenih rodno-liberalnih dogmi koje se mogu podvesti pod opći nazivnik gay i gender-ideologije. Autora zanima koliko takva ideologija kroz kulturu, medije i nametnuta `vjerovanja` i uvjerenja mijenja svijest suvremenih ljudi, i koliko dramatično utječe na promjenu načina života, mentaliteta i tradicijskih temelja zapadne civilizacije“.

 „Nietzscheova drama je drama modernog čovjeka koji se suočava s ispražnjenošću vlastite egzistencije od svih dubljih vrednota. On je burevjesnik duhovne drame naše epohe koja se odigrava iza kulisa virtualnoga svijeta. U suočenju s porazom vjere na Zapadu, suvremeni čovjek traži izlaz. `Zaratustra` mu ne pokazuje put, ali ga u svojim lutanjima ipak nečemu može podučiti →

**BOŽJA RIJEČ – RIJEČ ŽIVOTA**



*Ili zar ne znate da nepravednici neće baštiniti kraljevstva Božjega? Ne varajte se! Ni bludnici, ni idolopoklonici, ni preljubnici, ni mekoputnici, ni muškoložnici, ni kradljivci, ni lakomci, ni pijanice, ni psovači, ni razbojnici neće baštiniti kraljevstva Božjega.*

1. Kor, 9-10

→ – kako izbjeći stranputicu„ (str. 51). „Bog je, dakle, odavno pokopan, da nitko nije ni provjerio je li stvarno mrtav“ (str. 58). „Nijekanje kršćanstva postalo je patološka crta modernog europskog mentaliteta. Bogoubojstvo je postalo tradicija, redovno stanje uma, a sve drugo je uvreda europskom progesizmu, pronevjera prosvjetiteljskih načela. Nietzsche je navijestio čovjeka koji nadilazi samoga sebe pa makar u tomu uspio samo eventualnom promjenom spola. Solovjev je navijestio doba sotonokracije, a jedan drugi Rus vidio je dalje od svih. Spengler je u *Propasti Zapada* napisao da *kršćanstvu Dostojevskog pripada naredno tisućljeće*„ (str. 62). „Sodomska i babilonska dekadencija spadaju u top-paradigme ljudske razuzdanosti kad je izgubljen svaki moralni i ljudski osjećaj. Zapad za sada naizgled racionalizira i kontrolira vlastitu moralnu dekadenciju. Dokle će mu to uspijevati ovisi o buđenju njegove duhovne intuicije. Ništa nije izgubljeno i kraj jedne civilizacije može značiti samo vremenski, ciklički kraj jedne epohe, jer mi jesmo pred nečim novim, samo je pitanje kako tu novost vide jedni, a kako drugi, i kroz kakvu tamnu noć još moramo proći da bi došli do rasvjetljenja?“ (str. 135). „Ozbiljan dijalog je nemoguć jer svaki *nevjernik* gay-ideologije u opasnosti je da bude proglašen nazadnim čovjekom koji zaslužuje samo javni prezir. Naglašavam činjenicu koju treba imati na umu: pacifikacija *nevjerujućih* može biti privremena, suživot dva različita svijeta prividan, ali istina i laž ne mogu dugo biti u simbiozi, a da ne dođe do tektonskih lomova u društvu i cijeloj zapadnoj civilizaciji. Radi se o promjeni svijesti i nazora nezapamćenih razmjera. Harmoničan svijet na temelju gay utopije je jednako nemoguć kao što je bila i marksistička utopija. Jer nije samo riječ o sociološkoj promjeni poretka, o pitanju ljudskih prava i *poštivanju različitosti* (jedna od čestih fraza gender-religije) nego o nečemu puno dubljem, ulasku u kod, šifru ljudskog postanka, u izvorište i pokušaj da se ta šifra iznova napiše, da se genotip čovjeka redefinira, njegovo antropološko spolno i duhovno ustrojstvo, na djelu je stvaranje potpuno novoga čovjeka u povijesti, i nedvojbeno, jedna vrsta nadčovjeka – →

**PRONAĐI SVOJ LIJEK**

 ***„Samo je jedno nužno u tvojoj tjeskobi: sve podnosi prepuštajući se Božjoj volji, jer će ti to pomoći da postigneš vječno spasenje. Nadaj se živom vjerom i sve ćeš dobiti od svemogućeg Boga.“***

 sv. Gerard Majella

***„Kraljevstvo nebesko, o čovječe, ne zahtjeva druge cijene osim tebe. Njegova vrijednost si ti sam. Predaj se Njemu i imat ćeš Ga.“***

 sv. Augustin

→ – odnosno čovjeka koji sada nadilazi sebe tako što će nadići i spolno-rodnu uvjetovanost„ (str. 126). „ Suština toga projekta koji je na djelu toliko je dalekosežna da se može ustvrditi kako se radi o pokušaju promjene same ljudske naravi. […] Nitko ne može predvidjeti kamo će nas odvesti ako preraste u dominantni kult na Zapadu kojemu već plješću neki državnici i svjetski uglednici, natječući se tko će dati veću počast *drag queen* groteski ili se dodvoriti moćnom homo-lobiju koji djeluje u umjetnosti, kulturi, društvu i medijima poput nekog polutajnog društva“ (str. 149).

**POZIV NA TRIBINU**

**TEMA: ODGOJ U HRVATSKOJ - HOĆE LI PREŽIVJETI?**

**PREDAVAČ: mr. sc. PETAR MARIJA RADELJ**

**ČETVRTAK, 16. veljače 2017. u 20,00** sati u Zagrebu, Palmotićeva 31 (dvorišna zgrada), u okviru redovite mjesečne tribine Društva.

Imat ćemo priliku čuti izvrsnog predavača. Gospodin Radelj učinio je najviše u raskrinkavanju kurikulskih zavrzlama i zamki. Dduboko, ozbiljno i odgovorno pristupa izazovu odgoja i obrazovanja. Zato, dođite na predavanje jer je tema od životne važnosti za budućnost naše domovine i naroda.

U svijetu koji se Boga odrekao, koji je “ubio” Boga, a time i Logos i Ljubav, razum gubi sjaj i moć, sloboda se pretvara u ropstvo, smisao se izokreće u besmisao, nihilizam. Čitajući tekst na sljedećoj stranici, možemo se samo čuditi, žalosni zbog onoga što se događa i pitati se s autorom: U kakvu se karikaturu pretvorilo ljudsko biće bez Boga? U kakvu grotesku Nietzscheov ubermensch? ..I moliti se, ali i djelovati dok je vremena.

**OTAC OSTAVIO ŽENU I SEDMERO DJECE DA BI ŽIVIO KAO ŠESTOGODIŠNJA DJEVOJČICA**

*Nakon pojave rodne teorije na domaćoj sceni i upoznavanja s tom ideologijom, na pomolu je novo ludilo kao još jedan genderistički izdanak - transaging! Sigurno se pitate o čemu se radi, dok se istovremeno iz naslova već nazire i odgovor. Da, dobro vidite. Osim što, po novom, neki žele imati pravo (još jedno) da biraju svoj spol (ili kako kažu - rod), očekivati je da će se uskoro početi tražiti i pravo na odabir svojih godina! Evo još jedne prilike za manipulaciju i zlouporabu sustava da se dođe do djece. I to onih osoba kojima je, prije svega, potrebna stručna pomoć.*

Sedmero djece i 23 godine braka nije zaustavilo Stefonkneea Wolschta da napusti svoju obitelj. Sada, šest godina kasnije, transvestit dubokog glasa iz Kanade – nekad poznat kao „Paul” – kaže da živi kao šestogodišnja djevojčica.

U videu koji je objavio portal The Daily Xtra, u suradnji s The Transgender Project, Wolscht kaže: „Ne mogu poreći da sam bio u braku. Ne mogu poreći da imam djecu.”

No, također kaže da je njegov život šestogodišnjeg djeteta, uz podršku dvoje starijih prijatelja koji se ponašaju kao njegovi roditelji, način na koji je „sada krenuo naprijed”. „Vratio sam se da budem dijete. Ne želim biti odrasla osoba u ovom trenutku”, kaže on.

Prema Wolschtu, „Bio sam trans” prije nego je susreo i oženio svoju suprugu, Mariu. U 46. godini života odlučio je živjeti kao žena i ona mu je rekla da „prestane biti trans ili da ode”.

I tako je otišao započevši 2009. godine hormonsku terapiju.

Nakon nekoliko pokušaja samoubojstva, gubitka posla i beskućništva, Wolscht kaže: „Imam mamu i tatu, usvojenu mamu i tatu kojima je potpuno ugodno sa mnom kao malom djevojčicom"

„I njihova djeca i njihovi unuci potpuno me podržavaju”, kaže 52-godišnji muškarac, koji se navodno igra s unucima svojih usvojitelja.

 Izvor: ZdravstveniOdgoj.com/LifeSiteNews.com

**H**RVATSKO**K**ATOLIČKO**D**RUŠTVO**P**ROSVJETNIH**D**JELATNIKAGundulićeva 12, 10000 Zagreb; internetska adresa: <http://hkdpd.blogspot.com/> ; IBAN HR5923600001101523936**,** kod uplate poziv na broj : 01 JMBG; **Skupina za Zrno**: Matija Grgat, Ana Cindarić i Stjepan Dilber, DI. Telefon uredništva: 098/1614 233.Prilozi se šalju na e-adresu**:** matija@net.hr